Document ID: 32002R2188

Uredba Komisije (ES) št. 2188/2002
z dne 9. decembra 2002
o začasnem dovoljenju za novo rabo dodatkov v krmi
(Besedilo velja za EGP)
KOMISIJA EVROPSKIH SKUPNOSTI JE -
ob upoštevanju Pogodbe o ustanovitvi Evropske skupnosti,
ob upoštevanju Direktive Sveta 70/524/EGS z dne 23. novembra 1970 o dodatkih v krmi [1], kakor je bila nazadnje spremenjena z Uredbo Komisije (ES) št. 1756/2002 [2] in zlasti členov 3 in 9e Direktive,
ob upoštevanju naslednjega:
(1) Direktiva 70/524/EGS predvideva, da nova raba v primeru že dovoljenega dodatka zahteva dovoljenje Skupnosti v skladu s členom 4 Direktive.
(2) Člen 9e(1) Direktive 70/524/EGS določa, da se lahko začasno dovoljenje za rabo novega dodatka v krmi ali za novo rabo dodatka, ki je že dovoljen, izda, če so izpolnjeni pogoji iz člena 3a(b) do (e) navedene direktive in če se ob upoštevanju razpoložljivih rezultatov upravičeno domneva, da ima, ko se uporabi v prehrani živali, enega od učinkov iz člena 2(a) navedene direktive. Takšno začasno dovoljenje se lahko v primeru dodatkov iz dela II Priloge C k Direktivi 70/524/EGS podeli za obdobje do največ štirih let.
(3) Proizvodna podjetja so posredovala nove podatke, da se razširi dovoljenje za dva pripravka encimov, opisanih v prilogah I in II k tej uredbi, in ki sta navedena pod št. 11 oziroma 51 v prilogah k Direktivi 70/524/EGS, na nove živalske kategorije.
(4) Ocena dokumentacij, posredovanih v zvezi z novo rabo pripravkov encimov, opisanih v prilogah I in II, kaže, da so izpolnjeni pogoji iz člena 9e(1) in se razširitev rabe lahko začasno dovoli za štiri leta.
(5) Proizvodna podjetja so posredovala nove podatke, da se razširi dovoljenje za encimski pripravek, opisan v Prilogi III k tej uredbi in naveden pod št. 51 v prilogah k Direktivi 70/524/EGS, na novo fizično obliko glede ene živalske kategorije.
(6) Ocena dokumentacije, posredovane v zvezi z novo rabo pripravka encima, opisanega v Prilogi III, kaže, da so izpolnjeni pogoji iz člena 9e(1) in se razširitev rabe lahko začasno dovoli za štiri leta.
(7) Ocena dokumentacije kaže tudi, da bodo morda potrebni nekateri postopki za zaščito delavcev pred izpostavljenostjo dodatkom, navedenih v prilogah. Takšna zaščita bi se morala zagotoviti z izvajanjem Direktive Sveta 89/391/EGS z dne 12. junija 1989 o uvedbi ukrepov za spodbujanje izboljšav za varnost in zdravje delavcev pri delu [3].
(8) 18. aprila in 19. junija 2002 je Znanstveni odbor za prehrano živali podal ugodno mnenje glede varnosti zgoraj navedenih encimskih pripravkov pod pogoji, ki so opisani v prilogah k tej uredbi.
(9) Ukrepi, predvideni s to uredbo, so v skladu z mnenjem Stalnega odbora za prehranjevalno verigo in zdravje živali -
SPREJEL NASLEDNJO UREDBO:
Člen 1
Pripravki, ki sodijo v skupino "Encimi", navedeni v prilogah I in II k tej uredbi, se lahko uporabljajo kot dodatki v prehrani živali pod pogoji, določenimi v teh prilogah.
Člen 2
Pripravek, ki sodi v skupino "Encimi", naveden v Prilogi III k tej uredbi, se lahko uporablja kot dodatek v prehrani živali pod pogoji, določenimi v tej prilogi.
Člen 3
Ta uredba začne veljati dan po objavi v Uradnem listu Evropskih skupnosti.
Ta uredba je v celoti zavezujoča in se neposredno uporablja v vseh državah članicah.
V Bruslju, 9. decembra 2002

Labels: 0
17
16
6